Compassion Focused Therapy (CFT) udspringer af det kognitive paradigme og er opbygget med elementer fra Kognitiv Adfærdsterapi og Mindfulness samt elementer fra moderne neuropsykologi, gestaltterapi, evolutionsteori,  social- og udviklingspsykologi, tilknytningsteori og humanistisk psykologi . Compassion Focused Therapy (CFT) er målrettet mennesker med lavt selvværd og svigtende indre balance. I CFT arbejder psykologen sammen med klienten om at få skabt den tryghed og de selvreguleringsforudsætninger, der ikke er blevet etableret igennem livet. Psykologen hjælper altså med at få opbygget et stabilt fundament i klientens psyke. For det er først, når dette fundament er bygget, at den personlige udvikling kan ske. Compassion Focused Therapy (CFT) fokuserer altså på at skabe medfølelse og egenomsorg hos den klient som psykologen arbejder med.